CELEX: 62021TN0561
Language: fi
Date: 2021-09-08 00:00:00
Title: Asia T-561/21: Kanne 8.9.2021 – HSBC Holdings ym. v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/54
            
         
      Kanne 8.9.2021 – HSBC Holdings ym. v. komissio
      (Asia T-561/21)
      (2021/C 431/63)
      Oikeudenkäyntikieli: englanti
      
         Asianosaiset
      
      
         Kantajat: HSBC Holdings plc (Lontoo, Yhdistynyt kuningaskunta), HSBC Bank plc (Lontoo) ja HSBC Continental Europe (Pariisi, Ranska) (edustajat: barrister M. Demetriou, barrister D. Bailey, solicitor M. Simpson sekä asianajajat C. Angeli, M. Giner Asins ja C. Chevreste)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 28.6.2021 annetun komission päätöksen C(2021) 4600 final, joka annettiin tiedoksi 29.6.2021 (riidanalainen päätös) ja jolla muutettiin 7.12.2016 annettua komission päätöstä C(2016) 8530 final (vuoden 2016 päätös) (AT.39914 – Euromääräiset korkojohdannaiset), 1 artiklan ja vuoden 2016 päätöksen 2 artiklan b kohdan
               
            
                  —
               
               
                  vaihtoehtoisesti alentamaan huomattavasti kantajille määrättyä sakkoa määrään, jonka unionin yleinen tuomioistuin katsoo asianmukaiseksi
               
            
                  —
               
               
                  velvoittamaan komission korvaamaan kantajien oikeudenkäyntikulut tai vaihtoehtoisesti asianmukaisen osuuden kantajien oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, jonka mukaan riidanalainen päätös annettiin sen 10 vuoden vanhentumisajan jälkeen, joka alkoi kulua rikkomisen päättymisestä 27.3.2007. Vastaajan valtuudet määrätä kantajille uudelleen sakkoja olivat vastaavasti vanhentuneet.
               
            
                  2.
               
               
                  Toinen kanneperuste, jonka mukaan vastaaja teki oikeudellisen virheen ja/tai arviointivirheen laskiessaan kantajien myyntien arvoa alennettujen käteissaatavien perusteella. Kantajat väittävät alennettujen käteissaatavien olevan mielivaltainen ja epäasianmukainen mitta myyntien arvosta euromääräisten korkojohdannaisten alalla. Alennetut käteissaatavat eivät etenkään heijasta rikkomisen taloudellista merkittävyyttä tai HSBC:n osuutta siinä.
               
            
                  3.
               
               
                  Kolmas kanneperuste, jonka mukaan vastaaja teki arviointivirheen ja/tai antoi riittämättömät perustelut kantajien alennettujen käteissaatavien laskemiseksi käyttämälleen alentamiskertoimen tasolle.
               
            
                  4.
               
               
                  Neljäs kanneperuste, jonka mukaan vastaaja teki virheen kantajien toteuttaman rikkomisen vakavuuden arvioinnin, lisäsumman määräämisen ja sen suuruuden osalta.
               
            
                  5.
               
               
                  Viides kanneperuste, jonka mukaan kantajille määrätty sakko on suhteettoman suuri. Kantajan väittävät etenkin, että vastaaja teki virheen arvioidessaan kantajien toteuttamaan rikkomiseen liittyviä lieventäviä olosuhteita. Kantajat väittävät lisäksi, ettei vastaaja antanut riittävästi painoarvoa sille, ettei kantajien osallisuus yhtenä kokonaisuutena pidettävään jatkettuun rikkomiseen ollut niin laajaa ja vakavaa kuin mitä vuoden 2016 päätöksessä todettiin, kuten unionin yleinen tuomioistuin sen totesi tuomiossa T-105/17, HSBC v. komissio (1). Kantajat vaativat vastaavasti unionin yleistä tuomioistuinta määräämään paljon alhaisemman sakon, joka oikeudenmukaisesti heijastaa sitä, mitä kantajat tekivät.
               
            
         (1)  Tuomio 24.9.2019, HSBC Holdings ym v. komissio (T-105/17, EU:T:2019:675).